**Қазақ тілі шет тілі ретінде. Лексика. Грамматика. Оқылым.**

**Бастаушы топ. (ННП)**

**СӨЖ тапсырмаларын орындау кестесі 2-семестр.**

|  |  |  |  |
| --- | --- | --- | --- |
| № | СӨЖ тапсырмалары | СӨЖ тапсырмаларын орындау формасы | СӨЖ тапсырмаларын тапсыру уақыты |
| 1 | Менің елімнің табиғатының ерекшеліктері. | 1-тапсырма. Эссе жазу | Оқытудың 3-аптасында |
| 2- тапсрыма презентация жасау | Оқытудың 5-аптасында |
| 3 | Менің елімдегі атақты тарихи ескерткіш. | Эссе -Презентация жасау | Оқытудың 7-аптасында |
| 4 | Ұлттық тағам – ұлттық мәдениет көрінісі. | Мақала жазу | Оқытудың 9-аптасында |
| 5 | Менің елімнің мерекесі мен қызық әдет-ғұрпы | Презентация жасау | Оқытудың 11-аптасында |
| 6 | Маған ұнайтын фильм. презентация | Эссе жазу | Оқытудың 13-аптасында |
| 7 | Менің ана тілім және қазақ тілі. Презентация. | Мақала жазу | Оқытудың 15-аптасында |

**Студенттердің өздік жұмысын орындауға әдістемелік нұсқаулар.**

Тіл үйренушілерге арнайы қарым-қатынас саласында әлеуметтік прагматикалық қалыптарға сай айтайын деген ойын жүзеге асыруға қажет болатын сөйлеу әдебі мен тілдік құралдарды өз бетімен таңдай білу қабілетін қалыптастыру шарт.

Шет тілдері сабағында инофондардың сөйлеуі көбінесе арнайы берілген формалар арқылы жүзеге асады. Бұл шынайы сөйлеуге жатпайды. Сөйлеу әрекетінің үйренуші өзі тудыратын түрі – сөйлесім мен жазылым орындалғанда даралық ерекшелік болу керек. Бұл сөйлеуші ақпаратты қабылдаудың және берудің түрлі тәсілдерін қолдана отырып, өз мақсатына жете алатын қарым-қатынас жасай білуге дағдыландыруды талап етеді.

Өздік жұмыстардың мақсаты – тіл меңгерушілердің оқып жатқан тілде еркін қарым-қатынас құзіретін қалыптастыру.

Өздік жұмысы тыңдаушының дәрісханада оқытушының көмегімен алған білімін әлеуметтік прагматикалық қалыптарға сәйкес арнайы қарым-қатынас салаларында көрсете білуге дағдыланып, әрі қарай дамыта алуға көмектеседі.

Өздік жұмысын орындау барысында студенттер төмендегідей нәтиже көрсетуі тиіс:

1. Өз жұмысын тиімді жоспарлау және ұйымдастыру;
2. Қажет материал жинақтай білу;
3. Ақпаратты дұрыс таңдап, талдап, орынды қолдану;
4. Логикалық тұрғыда дұрыс құрылған мәтін құрастыру;
5. Жұмыстың барлық түрінде грамматикалық, лексикалық материалды орынды қолдану және қандай-да бір орфографиялық, орфоэпиялық қателіктерге жол бермеу;
6. Өз ойын нақты жеткізе блу;
7. Айтар ойын негіздеу, нақты мәліметтермен дәлелдеу;
8. Жинақталған мәліметтерге сыни көзқарасын білдіру;
9. Жасаған жұмысын, ойлаған ойын дұрыс ұсыну, көрсету, түсіндіру;
10. Жұмысқа қорытынды жасау;
11. Орындаған жұмысын салыстыру, бағалау;
12. Өзге тыңдаушылардың жұмысын қолдап немесе сыни пікірін айту;

Барлық өздік жұмыстар:

№1,2- Менің елімнің табиғатының ерекшеліктері

№3 - енің елімдегі атақты тарихи ескерткіш.

№4 - Ұлттық тағам – ұлттық мәдениет көрінісі.

№5 - Менің елімнің мерекесі мен қызық әдет-ғұрпы

№6 - Маған ұнайтын фильм.

№ 7- Менің ана тілім және қазақ тілі.

Тіл меңгеруші оқыған грамматикалық, лексикалық материалдар негізінде түрлі тақырыптарда үйреніп жатқан тілде орынды, тиімді қарым-қатынасқа түсе алуы үшін таңдап алынған тақырыптар бойынша өзіндік жұмысын орындауы тиіс. Берілген тақырыптар бойынша барынша көп мәліметтер мен деректер жинақтап, оларды өз мақсатына сай таңдап, талдап, тыңдаушыға ұсына алуы тиіс. Өзі білетін немесе қызығатын тақырыптар төңірегінде

Өз ойын дәл, нақты, мәтінді құрастырудағы құрылымдарды, модельдерді жақсы білетінін көрсетіп жеткізе алуға тиіс.

Қажетті әдебиеттер.

1. Қазақ тілі – шет тілі ретінде (Базалық деңгей) 1-кітап Оқу құралы. -Астана, Ш.Шаяхметов атындағы тілдерді дамытудың республикалық үйлестіру-әдістемелік орталығы, 2015 – 242 бет, «Полиграфкомбинат» ЖШС
2. Нұршайықова Ж.Ә., Мұсаева Г.Ә. Қазақ тілі. Алғаш бастаушыларға арналған оқу құралы Мәдениет және ақпарат министрлігі. Тіл комитеті. – 2-басылым.  –Астана: «1С-Сервис» ЖШС, 2009.
3. Мұсаева Г.Ә., Құрышжанова Ә.Ә., Ахмедова Ж.Ш., Екшембеева Л.В. «Қазақша сөйлегің келе ме?» «Алғашқы қадам» 1-кітап. Алматы: «Балауса», 1998.
4. Бұлдыбаев А.С., Екшембеева Л.В. «Қазақша сөйлегің келе ме?» оқу кешенінің бағдарламасы. Алматы «Балауса», 1998.

**Интернет-ресурстары:**

[**http://www.soyle.kz**](http://www.soyle.kz)